b'\n_START_ARTICLE_\nDon Juan in lepa dama\n_START_SECTION_\nZgodba\n_START_PARAGRAPH_\nJuan je skladatelj. Zanj ima vsaka \xc5\xbeenska druga\xc4\x8dno melodijo. Po naravi je neozdravljiv zapeljivec, njegova potreba po tem, da \xc5\xbeenske zapelje in jih spravi v posteljo, da bi tako odkril njihov \xe2\x80\x9cnotranji ritem\xe2\x80\x9d, pa je vsaj tako mo\xc4\x8dna kot njegova osebna integriteta. A v resnici se Juan le pani\xc4\x8dno boji tega, da bi katera od njegovih \xc5\xbeensk vse skupaj vzela preresno in s tem ogrozila njegovo \xe2\x80\x9csvobodo\xe2\x80\x9d. Jose je \xc5\xbeivahno dekle, preprostega vedenja in pozitivnih \xc4\x8dustev. Ko se z nekom zbli\xc5\xbea, mu je popolnoma predana. \xc5\xbde od mladih let je navajena delati. Tako je opravljala \xc5\xbee vsa mogo\xc4\x8da dela, saj ji ekonomska neodvisnost ogromno pomeni in se ji za ni\xc4\x8d na svetu no\xc4\x8de odre\xc4\x8di. S fantom imata umirjeno razmerje, \xc4\x8desar pa ni mogo\xc4\x8de re\xc4\x8di za njena star\xc5\xa1a, saj sta vedno tik pred tem, da se lo\xc4\x8dita._NEWLINE_Franco, Josejin fant, je \xc4\x8cilenec. Ima 7-letnega sina, za katerega zadnjih pet let, odkar je pri\xc5\xa1el iz \xc4\x8cila, skrbi \xc4\x8disto sam. Ljudem pravi, da je vdovec, v resnici pa je svojega otroka ugrabil in z njim zbe\xc5\xbeal iz dr\xc5\xbeave. Ima avtomehani\xc4\x8dno delavnico, ki pa je le krinka za njegov pravi posel - razstavljanje in ponovno sestavljanje ukradenih avtomobilov. Ko \xc5\xbee vse ka\xc5\xbee na to, da bo Juan do konca ostal zakrknjen samec, pa v njegovo \xc5\xbeivljenje vstopi Jose in ga postavi na glavo. \xc5\xbde na prvi pogled se zaljubi vanjo, v ta neizbru\xc5\xa1eni diamant, ki gladko odbija vse njegove poskuse zapeljevanja. Odlo\xc4\x8di se, da bo to malce robato dekle spremenil v damo, ob tem pa poskrbel tudi za svojo babico. A avantura, v katero se podata, se spremeni v nenavadno izku\xc5\xa1njo, ki nazadnje spremeni oba._NEWLINE_Juan bo moral premagati svoj strah pred dolgoro\xc4\x8dno zvezo, saj bo lahko le tako osvojil Josejino srce. Jose mu predstavlja \xe2\x80\x9cresni\xc4\x8dno ljubezen\xe2\x80\x9d in zaradi tega si za\xc5\xbeeli, da bi bil bolj\xc5\xa1a oseba. Jose v Juanovi dru\xc5\xbebi odkrije svoj lastni ustvarjalni potencial. Zave se, da ima v sebi mo\xc4\x8d, da se spremeni. Tako postane samozavestna, odlo\xc4\x8dena, da ne bo ve\xc4\x8d prena\xc5\xa1ala \xc4\x8dustvenega izsiljevanja s strani svojega fanta, prav tako pa tudi ne rigidnih pravil, ki jih posku\xc5\xa1a vsiliti njen avtoritarni o\xc4\x8de._NEWLINE_Juan in Jose tako kmalu spoznata, da sre\xc4\x8danje z ljubeznijo \xc5\xa1e ni konec neke poti, pa\xc4\x8d pa njen za\xc4\x8detek. A \xc4\x8de ho\xc4\x8deta skupaj kaj dose\xc4\x8di, se bosta morala tudi distancirati od svoje preteklosti. Juan od svojega zapeljevanja, Jose pa od svojega fanta, ki je pripravljen na vse, da bi jo le zadr\xc5\xbeal.\n_START_SECTION_\nNagrade in priznanja\n_START_PARAGRAPH_\n/'